PE vamzdis

Vamzdžio medžiagos tankis: 0,94-0,96 g/cm³.
 Darbinė temperatūra svyruoja nuo -60 iki +90°C, optimalus režimas yra nuo 0 iki 40°C.
 Privalumai ir trūkumai 
Privalumai
 Atsparumas nuo korozijos ir cheminių medžiagų poveikio – PE vamzdžiai nerūdija, pūva ar koroduoja, todėl nereikia papildomos apsaugos.
Acu-Tech HDPE Pipe Coils|thumb|PE vamzdžių ritės|250pxLankstumas – polietileninius vamzdžius galima išlenkti. Vamzdžiai, kurių skersmuo nuo DN16 mm iki DN110 mm gali būti gaminami ritėmis, kas padeda sumažinti jungčių kiekį ir gerina sandarumą.
 Mažas šiurkštumas - lygus sienelių paviršius sumažina trintį, dėl ko sumažėja srauto nuostoliai, mažėja nuosėdų susidarymas ant vamzdžio sienelių. PE vamzdžio Maningo šiurkštumo koeficientas – 0,01, o ketinio 0,012.
 Mažas svoris – dėl mažo tankio (0,94-0,96 g/cm³) šie vamzdžiai yra lengvi, juos lengva transportuoti, reikia mažesnio galingumo darbo priemonių vamzdynų klojimui.
 Ilgaamžiškumas – polietileninių vamzdžių eksploatavimo trukmė – 50 ir daugiau metų.
 Perdirbimas – seni PE vamzdžiai gali būti perdirbti į kitus plastikinius gaminius.
Trūkumai
 Atsparumas aukštai vandens temperatūrai – dauguma PE vamzdžių yra gaminami atlaikyti iki 90°C temperatūrai, todėl aukštesnėms temperatūroms netinka.
 Mažas atsparumas ultravioletiniams spinduliams (UV) – kaip ir dauguma plastikinių vamzdžių, polietileninių vamzdžių kokybė blogėja ilgai juos laikant saulės šviesoje.
 Didelis plėtimosi koeficientas – dėl temperatūrų svyravimo, vamzdžių ilgis gali kisti. PE vamzdžio plėtimosi koeficientas yra 0,15 mm/m°C, o plieninio vamzdžio yra 0,018 mm/m°C ar ketinio 0,011 mm/m°C.
 Mažas atsparumas ugniai.
 Grunte, kuriame didelė naftos produktų koncentracija, PE vamzdžiai gali būti pažeisti.

 Klasifikavimas ir žymėjimas 
PE vamzdžiai gali būti skirtingos slėgio klasės (PN klasė), kuri parodo, kokį slėgį barais vamzdis gali atlaikyti. MRS - minimalus reikalaujamas stipris. Šis dydis parodo, kokie įtempimai gali atsirasti vamzdžio sienelėje nuo vandens slėgio. Pavyzdžiui PE100 PN16 žymėjimas reiškia, kad tokio vamzdžio MRS yra 100 bar ir toks vamzdis gali atlaikyti 16,0 barų slėgį.
Polietileniniai vamzdžiai dažniausiai yra juodi arba mėlyni. PE vamzdžiai gali būti žymimi spalvotomis juostelėmis išilgai vamzdžio. Pavyzdžiui: mėlyna juostelė reiškia, kad vamzdis skirtas šaltam vandeniui, geltona, jei vamzdis naudojamas dujotiekiui.
 Jungimo būdai 
PE vamzdžiai gali būti jungiami šiais būdais: Electrofusion fitting|thumb|Elektromova
 Kontaktinis sulydymas (naudojamas specialus įrenginys, kuris karšta plokštele įkaitina jungiamųjų vamzdžių galus; juos suglaudus ir suspaudus šie susilydo).
 Elektromovinis sulydymas (elektros laidų vijos, įtaisytos vidiniuose jungiamosios dalies paviršiuose, kaitinamos elektros srove, lydo vamzdžio ir jungiamosios dalies paviršius).
 Naudojant mechanines jungtis (flanšinius adapterius, tempimui atsparias sujungimo movas).

Kategorija:Hidrotechninė inžinerija